****

**แผนงานโครงการที่นำไปสู่การปรับปรุงอย่างต่อเนื่อง**

**ประจำปี 2562**

**---------------**

สำนักงานมหาวิทยาลัยมีการดำเนินโครงการ/กิจกรรมต่าง ๆ เพื่อขับเคลื่อนและสนับสนุนการดำเนินงานสำนักงานสีเขียว (Green Office) ของสำนักงานอธิการบดี ประจำปี 2562 โดยจัดทำเป็น**โครงการในภาพรวม :** [**โครงการสำนักงานสีเขียว (Green Office)**](https://erp.mju.ac.th/openFile.aspx?id=NDAwNzE0&method=inline) **วงเงิน 217,600 บาท** (สองแสนหนึ่งหมื่นเจ็ดพันหกร้อยบาทถ้วน) ประกอบด้วยกิจกรรม

 - รณรงค์ประหยัดพลังงาน ลดการใช้ทรัพยากร เพื่อช่วยลดปริมาณก๊าซเรือนกระจก วงเงิน 110,000 บาท (หนึ่งแสนหนึ่งหมื่นบาทถ้วน)

 - รณรงค์ สร้างจิตสำนึกเกี่ยวกับ Green Office การคัดแยกขยะ ลดใช้พลังงาน วงเงิน 39,000 บาท (สามหมื่นเก้าพันบาทถ้วน)

 - จัดตกแต่งภูมิทัศน์สำนักงานอธิการบดี วงเงิน 31,000 บาท (สามหมื่นหนึ่งพันบาทถ้วน)

 - อบรมเกี่ยวกับสำนักงานสีเขียว (Green Office) วงเงิน 37,600 บาท (สามหมื่นเจ็ดพันหกร้อยบาทถ้วน)

 ในส่วนของกิจกรรมรณรงค์ประหยัดพลังงาน ลดการใช้ทรัพยากร เพื่อช่วยลดปริมาณก๊าซเรือนกระจก สำนักงานอธิการบดี ได้นำมาจัดทำเป็นโครงการด้านสิ่งแวดล้อม ให้เป็นไปตามรูปแบบโครงการที่กำหนดไว้ในมาตรฐานการดำเนินการสำนักงานสีเขียว ปี 2562 และเพื่อให้การดำเนินการจัดการพลังงานของสำนักงานอธิการบดีมีประสิทธิภาพมากยิ่งขึ้น โดยใช้ชื่อ **“**[**โครงการจัดการพลังงานในสำนักงาน**](https://erp.mju.ac.th/openFile.aspx?id=NDAwNzEz&method=inline)**”** วงเงิน 110,000 บาท (หนึ่งแสนหนึ่งหมื่นบาทถ้วน)

วัตถุประสงค์

1. เพื่อบันทึกข้อมูลปริมาณการใช้ไฟฟ้า สำหรับใช้ในการวางแผนลดหรือกำหนดแนวทางการใช้พลังงานไฟฟ้าห้องประชุม และสำนักงานอย่างเหมาะสม
2. เพื่อลดค่าใช้จ่ายด้านพลังงานของหน่วยงาน
3. เพื่อสร้างจิตสำนึกในการลดการใช้พลังงานและใช้พลังงานอย่างมีประสิทธิภาพ

-2-

เป้าหมาย

 1) ติดตั้งโปรแกรมพร้อมติดตั้งอุปกรณ์ชุดตรวจวัดปริมาณการใช้พลังงานไฟฟ้าระบบปรับอากาศ ห้องประชุม จำนวน 2 ชุด (ห้องประชุมสภามหาวิทยาลัย, ห้องประชุมสำนักงานอธิการบดี 5 ชั้น 5 อาคารสำนักงานอธิการบดี)

 2) ติดตั้งโปรแกรมพร้อมติดตั้งอุปกรณ์ชุดตรวจวัดปริมาณการใช้พลังงานไฟฟ้าระบบปรับอากาศ จำนวน 4 ชุด(กองการเจ้าหน้าที่ กองคลัง ห้องชุมสายโทรศัพท์ สถานีวิทยุ FM95.50)

**โครงการ/กิจกรรมอื่น ๆ ที่ได้มีการดำเนินการในการปรับปรุงสิ่งแวดล้อมในสำนักงาน เช่น**

1. [การปรับเปลี่ยนพรมห้องผู้บริหาร](https://erp.mju.ac.th/openFile.aspx?id=Mzk2ODQ2&method=inline)ชั้น 2 เป็นปาร์เก้ เพื่อลดปัญหาการสะสมของฝุ่นบนพรมปูพื้น

2. ดำเนินการรณรงค์และสื่อสารผ่านช่องทางต่าง ๆ อย่างต่อเนื่อง เช่น โปสเตอร์ จัดบอร์ดประชาสัมพันธ์ เว็บไซต์ https://psdgreenoffice. mju.ac.th/ Facebook กลุ่มไลน์ เป็นต้น

3. การดำเนิน[กิจกรรม Big Cleaning Day](https://psdgreenoffice.mju.ac.th/wtms_newsDetail.aspx?nID=21663) และ[กิจกรรม 5ส](https://psdgreenoffice.mju.ac.th/wtms_newsDetail.aspx?nID=21707)

4. [การเข้ารับการสัมภาษณ์เกี่ยวกับการดำเนินกิจกรรม](https://psdgreenoffice.mju.ac.th/wtms_newsDetail.aspx?nID=21433)สำนักงานสีเขียวแก่ผู้ตรวจติดตาม

โดย บริษัทอิโคโนเวชั่น คอนชัลแตนท์จำกัด จากกรมส่งเสริมคุณภาพสิ่งแวดล้อม  ตามโครงการ "ประเมินผลการดำเนินงานสำนักงานสีเขียวที่เป็นมิตรกับสิ่งแวดล้อม (Green Office) เพื่อติดตามผลกระทบและความต่อเนื่องของการดำเนินงานของสำนักงานที่เข้าร่วมโครงการ เมื่อวันที่ 1 สิงหาคม 2562 เวลา 9.00 - 12.00 น. ณ ห้องประชุมสำนักงานอธิการบดี ชั้น 5มหาวิทยาลัยแม่โจ้

**-----------------**